ขับเคลื่อนการใช้เทคโนโลยีดิจิทัล ยกระดับภาคการเกษตรไทยสู่เกษตรอัจฉริยะ
นายณัฐพล นิมมานพัชรินทร์ ผู้อำนวยการสำนักงานส่งเสริมเศรษฐกิจดิจิทัล หรือดีป้า กล่าวภายหลังการลงนามบันทึกข้อตกลงความร่วมมือการส่งเสริมสนับสนุนและการประยุกต์ใช้เทคโนโลยีดิจิทัลในภาคการเกษตรว่า ความร่วมมือการส่งเสริมสนับสนุนและการประยุกต์ใช้เทคโนโลยีดิจิทัลในภาคการเกษตรเพื่อร่วมมือผลักดันให้เกษตรกรและผู้ประกอบการภาคการเกษตรและอุตสาหกรรมที่นำองค์ความรู้ ทักษะและเทคโนโลยีมาประยุกต์ใช้ในภาคการผลิตและการตลาดอย่างเหมาะสมและมีแบบแผนในรูปแบบของการเป็นผู้ให้บริการนำส่งข้อมูลอย่างครบวงจร อีกทั้งส่งเสริมและสนับสนุนการร่วมวิจัยและการประยุกต์ใช้เทคโนโลยีและนวัตกรรมผ่านดิจิทัลแพลตฟอร์มด้านการเกษตรเพื่อเป็นแนวทางสำคัญในการพัฒนาภาคการเกษตรของไทยสู่เกษตรอัจฉริยะด้านนายเข้มแข็ง ยุติธรรมดำรง อธิบดีกรมส่งเสริมการเกษตร กล่าวว่า การร่วมมือระหว่างกันในครั้งนี้ ถือเป็นการยกระดับศักยภาพภาคการเกษตรของประเทศ ควบคู่กับการเพิ่มขีดความสามารถเกษตรกร ผู้ประกอบการ รวมถึงบุคคลากรในภาคการเกษตรและอุตสาหกรรมที่เกี่ยวข้องให้เข้าถึงและประยุกต์ใช้เทคโนโลยีดิจิทัล เพื่อประโยชน์สูงสุดต่อการพัฒนาภาคการเกษตรของไทย